Vauts Veghorsts

Vauts Veghorsts (; dzimis ) ir nīderlandiešu futbolists. Spēlē uzbrucēja pozīcijā, Nīderlandes futbola izlases dalībnieks. Kopš 2024. gada Veghorsts spēlē Eredivisie komandā Amsterdamas "Ajax".

 Karjera 
Jauniešu vecumā spēlēja vietējos klubos NEO un DETO, vēlāk pārstāvēja Willem II jauniešu komandu. Profesionālo karjeru sāka 2012. gadā, pievienojoties Nīderlandes Pirmās divīzijas (Eerste Divisie) klubam FC Emmen. Debijas sezonā 28 spēlēs guva astoņus vārtus. 2014. gadā parakstīja līgumu ar Eredivisie klubu Heracles Almelo. Tajā aizvadīja divas sezonas.

2016. gada jūlijā pārgāja uz citu Eredivisie klubu AZ Alkmaar. 2016. gada 24. novembrī guva savus pirmos vārtus Eiropas kausu turnīros UEFA Eiropas līgas spēlē pret Īrijas klubu Dundalk. 2017.—2018. gada sezonā guva 18 vārtus Eredivisie, ierindojoties 3. vietā līgas vārtu guvēju sarakstā. 2018. gada jūnijā parakstīja četru gadu līgumu ar Vācijas Bundeslīgas klubu VfL Wolfsburg. 2019. gada 16. martā pirmoreiz guva trīs vārtus Bundeslīgas spēlē pret Fortuna Düsseldorf. 2018.—2019. gada sezonā guva 17 vārtus Bundeslīgā, dalot 3. vietu sezonas vārtu guvēju sarakstā. 2022. gada 31. janvārī Veghorts noslēdza trīsarpus gadu ilgu līgumu ar Anglijas komandu Burnley.

Nīderlandes izlasē debitēja  draudzības spēlē pret Angliju. Pirmo spēli izlases rindās oficiālos turnīros aizvadīja 2019. gada novembrī pret Igauniju 2020. gada Eiropas čempionāta kvalifikācijā.
 Sasniegumi 
Manchester United
 Anglijas Līgas kauss : 2022—23https://sportacentrs.com/futbols/26022023-manchester_united_izcina_ligas_kausu_un_i
 FA kauss finālists: 2022—23

 Atsauces 

 Ārējās saites 

Kategorija:1992. gadā dzimušie
Kategorija:Nīderlandes futbolisti
Kategorija:Nīderlandes izlases futbolisti
Kategorija:AZ Alkmaar spēlētāji
Kategorija:VfL Wolfsburg spēlētāji
Kategorija:Burnley FC spēlētāji
Kategorija:Stambulas "Beşiktaş" spēlētāji
Kategorija:Manchester United F.C. spēlētāji
Kategorija:Overeiselā dzimušie
Kategorija:2020. gada Eiropas čempionāta futbolā spēlētāji
Kategorija:2022. gada FIFA Pasaules kausa spēlētāji
Kategorija:FC Emmen spēlētāji
Kategorija:Heracles Almelo spēlētāji
Kategorija:Willem II spēlētāji
Kategorija:TSG 1899 Hoffenheim spēlētāji
Kategorija:2024. gada Eiropas čempionāta futbolā spēlētāji
Kategorija:Amsterdamas "Ajax" spēlētāji